Nena opholder sig illegalt i USA og føler sig som andenrangsborger, mens hendes mand og børn er hjemme i Skallerup. ”Inhumant” og ”hånligt” mener politikere.

- Det virker som om, myndighederne bevidst administrerer reglerne, så det generer flest muligt. Arne Hyldgaard ser i øjeblikket kun sin kone gennem 15 år og sine to tvillingebørn på 11, gennem en skærm. Han er dybt frustreret over det danske system for opholdstilladelser. Det kunne TV2 Nord fortælle søndag . Nu er der opbakning og måske endda lys for enden af ipad'en fra politisk side til familien Hyldgaard i Skallerup. -	Starks efter valget tager jeg gerne Arne Hyldgaard med i Udlændingestyrelsen, så den sag kan blive løst. Sådan siger Per Larsen, nordjysk valgt folketingsmedlem for Konservative og fortsætter: -	Det danske samfund har brug for Nena. Vi har stor mangel på social- og sundhedsassistenter, så alene af den grund skal Nena have opholdstilladelse. Arbejde talte ikke med Han er én af flere politikere, der nu reagerer kraftigt på historien om cubaneren, der kom til Danmark i 2006, giftede sig, lærte sproget og tog arbejde som SOSU i Hjørrings ældrepleje. Men da hun på opfordring fra sit arbejde videreuddannede sig til SOSU-assistent – oveni en bestået danskprøve og med den påkrævede arbejdsmængde – gav det bagslag. For på trods af at hun arbejdede under uddannelsesperioden, talte det ikke med som arbejde. Oveni en lang sagsbehandlingstid hos udlændingemyndighederne røg muligheden for dansk pas og permanent opholdstilladelse. -	Det er både skadeligt og hånligt, at Nena ikke har fået den opholdstilladelse for flere år siden, raser Per Larsen og får opbakning fra sin kollega på den anden side af midten, det socialdemokratiske folketingsmedlem Bjarne Laustsen. "Helt urimeligt" I øjeblikket opholder Nena Hyldgaard sig illegalt i USA. - Det er jo skørt, at folk der er i arbejde, eller er blevet tilbudt et arbejde, ikke kan få behandlet deres sag, siger Laustsen og mener, der generelt er alt for lange ventetider. Noget af det som Nena også er straffet for. -	Det er i hvert fald ikke fornuften, der råder. Tværtimod skal det bare være så ulogisk og inhumant for at holde flest muligt væk, tordner den nordjyske S-politiker og åbner for en ændring. Også Venstre-manden og formand for folketingets retsudvalg, nordjyske Preben Bang Henriksen, undrer sig: -	Det er særdeles tankevækkende, siger han og peger på, at reglerne på området er meget ”formelle” -	Det giver stof til eftertanke med henblik på revision af reglerne, slutter han og kalder resultatet ”helt urimeligt.”